<https://timisoara2023.eu/ro/evenimente/sesiune-de-discutie-cum-sa-vorbesti-despre-memorie-si-trauma-prin-intermediul-filmului-taifas/>
<http://schema.org/description>
"Contrasens în parteneriat cu HEI (House of European Institutes) vă invită la o discuție care urmărește potențialul cinematografiei în abordarea traumei și a memoriei.\nTrauma este o temă recurentă în cinema, reflectând impactul profund asupra experiențelor umane. Cineaștii au explorat natura complexă a traumei, originile, manifestările ei și parcursul complex spre vindecare. În contextul educației cinematografice, filmul oferă o platformă pentru a explora contextul istoric al traumei colective, natura psihologică a traumei personale și oferă o perspectivă critică pentru a discuta prejudecăți și problemele sociale. În același timp, filmul în sine are un potențial terapeutic. Acesta poate servi drept punct de plecare pentru conversații despre experiența personală și poate cultiva empatia și înțelegerea.\nInvitați: Vera Herold (Cinemateca Portuguesa Lisabona), Isabelle Bourdon (Coordonator pedagogic CinEd), Mircea Dragu (psihoterapeut, autori cărți copii)\nSesiunea de discuție - Cum să vorbești despre memorie și traumă prin intermediul filmului este organizată în cadrul Simpozionul de Educație prin Film, care face parte din programul festivalului de Film și Cultură Balcanică- TAIFAS.\nDiscuția va avea loc în limba engleză.\nCinEd- Un program european de educație cinematografică pentru tineri - Cofinanțat de Comisia Europeană prin Programul Europa Creativă / MEDIA"
<https://timisoara2023.eu/ro/evenimente/sesiune-de-discutie-cum-sa-vorbesti-despre-memorie-si-trauma-prin-intermediul-filmului-taifas/>